देशभर से आए विस्तारक करेंगे मदद, मोदी की योजनाओं का करेंगे प्रचार
आगामी विधानसभा और लोकसभा चुनावों में जीत के लिए बीजेपी ने "मेरा बूथ सबसे मजबूत" कार्यक्रम शुरू किया हैं। इसके तहत 10 राज्यों से आए करीब 900 विस्तारक अगले सात दिन प्रदेश भाजपा के लिए इस रणनीति के तहत काम करेंगे। प्रत्येक विस्तारक को एक मण्डल की जिम्मेदारी दी गई हैं।
आगामी विधानसभा और लोकसभा चुनावों में जीत के लिए बीजेपी ने "मेरा बूथ सबसे मजबूत" कार्यक्रम शुरू किया हैं। इसके तहत 10 राज्यों से आए करीब 900 विस्तारक अगले सात दिन प्रदेश भाजपा के लिए इस रणनीति के तहत काम करेंगे। प्रत्येक विस्तारक को एक मंडल की जिम्मेदारी दी गई हैं। एक मंडल में करीब 50 बूथ आते हैं। ऐसे में ये 900 विस्तारक इन सातों दिनों में भाजपा के लिए 45 हज़ार बूथों को मजबूत करने का काम करेंगे।
ये विस्तारक बूथ पर कार्यकर्ताओं को सक्रिय करने के साथ ही सोशल मीडिया से जुड़ने, नए वोटर्स की सूची तैयार करने सहित अनेक ऐसे कार्य करेंगे जिनसे संगठन मजबूत हो। वहीं केन्द्र की मोदी सरकार की 9 वर्ष की उपलब्धियों का प्रचार-प्रसार करने का काम भी इन विस्तारकों द्वारा किया जाएगा।
7 दिन में करीब 45 हज़ार बूथ तक पहुंचने का लक्ष्य
चुनाव आयोग के अनुसार प्रदेश में करीब 51 हज़ार 187 बूथ हैं। ऐसे में बीजेपी ने अगले 7 दिनों में इनमें से करीब 45 हज़ार बूथ तक पहुंचने का लक्ष्य रखा हैं। एक विस्तारक को एक मंडल की जिम्मेदारी दी गई हैं। एक मंडल में करीब 50 बूथ कवर होते हैं।
ऐसे में बाहर से आए विस्तारक प्रत्येक दिन 7 से 8 बूथ अध्यक्षों से मुलाकात करेंगे। बूथ पर काम करने के उनके तरीकों को समझेंगे। अपने यहां किए जा रहे नवाचारों की जानकारी उन्हें देंगे। वहीं बूथ को कैसे मजबूत किया जाए। जिसका फायदा आने वाले चुनावों में पार्टी को मिले। इसे लेकर उनके साथ रणनीति तैयार करेंगे।
वहीं 7वें दिन बूथ कार्यकर्ताओं का सम्मेलन आयोजित किया जाएगा। इस तरह से बीजेपी अगले 7 दिनों में प्रदेश के करीब 45 हज़ार बूथों तक अपनी पकड़ मजबूत करेगी।
10 राज्यों से राजस्थान पहुंचे विस्तारक
लोकसभा स्तर के यह सभी विस्तार 10 राज्यों से राजस्थान आए हैं। इनमें जम्मू-कश्मीर, लद्दाख, हिमाचल प्रदेश, उत्तराखंड, दिल्ली, उत्तरप्रदेश, गुजरात, हरियाणा, गोवा, चंडीगढ़ के विस्तारक शामिल हैं। ये विस्तारक प्रदेश में जयपुर, उदयपुर, चित्तौड़गढ़, कोटा, जोधपुर में पहुंचे और वहां से उन्हें बूथ मंडलों की ओर रवाना किया गया हैं। जयपुर प्रदेश भाजपा कार्यालय पर करीब 333 बूथ विस्तारकों की बैठक हुई। इनमें राजस्थान के बूथ विस्तारक भी मौजूद रहे। बैठक के दौरान भाजपा प्रदेशाध्यक्ष सीपी जोशी, प्रदेश प्रभारी अरूण सिंह, नेता प्रतिपक्ष राजेन्द्र सिंह राठौड ने सभी बूथ विस्तारकों को अभियान की क्रियाविधि की जानकारी दी। बैठक के बाद सभी अल्पकालीन बूथ विस्तारकों को आवंटित मंडल और बूथ स्थल के लिए रवाना किया गया।
पीएम मोदी ने किया था 10लाख विस्तारकों को संबोधित
इससे पहले मंगलवार को भोपाल से पीएम मोदी ने देशभर के करीब 10 लाख विस्तारों को संबोधित किया था। भाजपा प्रदेशाध्यक्ष सीपी जोशी ने कहा कि यह देशभर में एक अनूठा प्रयोग है जिसमें एक साथ इतनी बडी संख्या में कार्यकर्ताओं ने प्रधानमंत्री का मार्गदर्शन प्राप्त किया। जोशी ने कहा कि प्रधानमंत्री ने बूथ पर काम करने वाले कार्यकर्ताओं में जोश भरा है। अब ये विस्तारक प्रदेशभर में जाएंगे और कामकाज देखेंगे।